বাংগালপাড়া ইউনিয়ন

বাংগালপাড়া ইউনিয়ন বাংলাদেশের ঢাকা বিভাগের কিশোরগঞ্জ জেলার অষ্টগ্রাম উপজেলার একটি ইউনিয়ন। অবস্থানঃ বাংগালপাড়া ইউনিয়নের উত্তর দিকে রয়েছে অষ্টগ্রাম থানা, উত্তর-পশ্চিমে দেওঘর ইউনিয়ন, পশ্চিমে বাজিতপুর উপজেলা, দক্ষিণে ব্রাহ্মণবাড়িয়া জেলার নাসিরনগর উপজেলা, দক্ষিণ-পশ্চিম দিকে নাসিরনগরের চাতলপাড় ইউনিয়ন, পূর্ব দিকে হবিগঞ্জ জেলার লাখাই উপজেলা অবস্থিত। সীমানাঃ আয়তন ৬৫৫৯ একর। ...স্বাধীনতার পরও আমরাই তো দেখেছি রত্নগর্ভা  বাংগালপাড়ার বিভিন্ন স্থান থেকে মানুষ ঝিনুক কুঁড়িয়ে অষ্টগ্রাম পুরাতন সাবরেজিষ্টার অফিসের সামনে বিক্রি করতে। মাত্র ৩০-৪০ বৎসর আগে যদি মুক্তার পসরা বসতে পারে, যদি মুক্তার ছড়াছড়ি থাকতে পারে তবে নবাবের গলার মুক্তার মালাটি যে আমার বাংগালপাড়ার মুক্তার নয়, তা কে বলবে?! কারণ বাংগালপাড়ার ঝিনুকের মুক্তা সারা ভারতবর্ষে বিখ্যাত ছিল। ইংল্যান্ডেও এই মুক্তার কদর ছিল বলে প্রমাণ আছে। মুলত অনন্ত দত্তের আগমনের পর থেকেই এই অঞ্চলে জনবসতি শুরু হয়েছিল। অবিভক্ত ভারতে বাংগালপাড়া আসামের অন্তর্ভুক্ত ছিল। ঈশা খাঁ'র সঙ্গে কোচ ও হাজং রাজদের ব্যাপক যুদ্ধ, আবার ১৬৩৮ সনে মোগলদের সাথে অহম রাজদের এক তুমুল যুদ্ধ সংগঠিত হয়েছিল এখানে। ঐ যুদ্ধে অহম রাজ পরাজিত হয়ে আসাম চলে যায়। এ অঞ্চলে অসমীয় ভাষাভাষীর লোকদের বসবাসের যথেষ্ট প্রমাণ পাওয়া যায়। বাংলা ভাষাভাষীর বা বাঙ্গালি সংখ্যাঘরিষ্টতার জন্য এ এলাকাটির নাম হয় ‘বাংগালপাড়া’। - অসমাপ্ত - ইউনিয়ন পরিষদ ভবন, বাংগালপাড়া বাজার। বাংগালপাড়া ইউনিয়নে মোট গ্রাম সংখ্যা ১৫টি, ওয়ার্ড ৯টি। ১নং ওয়ার্ড : মনোহরপুর ও করমনগর ২নং ওয়ার্ড : উসমানপুর ৩নং ওয়ার্ড : উত্তর বাংগালপাড়া ৪নং ওয়ার্ড : আনোয়ারপুর ৫নং ওয়ার্ড : দক্ষিণ বাংগালপাড়া, হায়দরাবাদ ও কলিমপুর ৬নং ওয়ার্ড : রথানী ও শান্তিনগর ৭নং ওয়ার্ড : ভাটিনগর ৮নং ওয়ার্ড : লাউড়া ও নাজিরপুর ৯নং ওয়ার্ড : নোয়াগাঁও ও বাঘাইয়া শিক্ষার হার : ৩২.৮ শিক্ষা প্রতিষ্ঠান : বাংগালপাড়া ইউনিয়নে ১টি মাধ্যমিক বিদ্যালয় ও কলেজ রয়েছে, ১টি দাখিল মাদ্রাসা ও ১০টি প্রাথমিক বিদ্যালয় রয়েছে। শিক্ষা প্রতিষ্ঠানের তালিকাঃ মাধ্যমিক বিদ্যালয়/কলেজঃ বাংগালপাড়া হাই স্কুল এন্ড কলেজ মাদ্রাসাঃ বাংগালপাড়া ইসলামিয়া দাখিল মাদ্রাসা প্রাথমিক বিদ্যালয়ঃ • করমনগর সরকারি প্রাথমিক বিদ্যালয় • হাসুক সরকারি প্রাথমিক বিদ্যালয়, মনোহরপুর • উসমানপুর সরকারি প্রাথমিক বিদ্যালয় • বাংগালপাড়া সরকারি প্রাথমিক বিদ্যালয় • আব্দুল জলিল সরকারি প্রাথমিক বিদ্যালয়, রথানী • ভাটিনগর সরকারি প্রাথমিক বিদ্যালয় • লাউড়া সরকারি প্রাথমিক বিদ্যালয় • নাজিরপুর সরকারি প্রাথমিক বিদ্যালয় • নোয়াগাঁও সরকারি প্রাথমিক বিদ্যালয় • বাঘাইয়া সরকারি প্রাথমিক বিদ্যালয় সামাজিক সংগঠনঃ বাংগালপাড়া ইউনিয়নে বেশ জনপ্রিয় একটি সামাজিক সংগঠন রয়েছে। এই সংগঠনটি পরিচালনা করে থাকে বিশ্ববিদ্যালয় ও কলেজ পড়ুয়া ছাত্রছাত্রীরা। সংগঠনটির নাম Bangalpara University-College Students' Union (BUCSU) বা বাংগালপাড়া বিশ্ববিদ্যালয়-মহাবিদ্যালয় ছাত্র সংসদ (বাকসু), যেটি ১৯৯০ সালে প্রতিষ্ঠা করা হয়। কর্মকান্ডসমূহঃ বাকসু'র পক্ষ থেকে প্রতিনিয়ত সামাজিকমূলক কাজ করা হয়ে থাকে, যেমন- বৃক্ষরোপণ, বাল্যবিবাহ প্রতিরোধ, শিক্ষা সেমিনার, অসহায় ও দূরাবস্থাগ্রস্থ মানুষদের পাশে দাঁড়ানো ইত্যাদি। এছাড়াও প্রতিবছর বিভিন্ন স্মরণীয়, জাতীয় ও ঐতিহাসিক দিনগুলো উদযাপন করা, সাংস্কৃতিক অনুষ্ঠান, খেলাধুলাসহ বিভিন্ন আয়োজন করা হয়। নির্বাচনিক কর্মকান্ডঃ প্রতি ১ বছর পরপর ঈদুল আযহার পরদিন বাকসু'র নতুন কমিটি গঠন করা হয়ে থাকে। অন্যান্য সংগঠনসমূহঃ বাকসু সংগঠন ছাড়াও আরো বেশ কিছু সংগঠন রয়েছে, যেগুলো সামাজিকমূলক কাজে অংশগ্রহণ করে থাকে। ক্রীড়াঃ বাংগালপাড়া ইউনিয়ন খেলাধুলার জন্য অন্যান্য উপজেলা কিংবা ইউনিয়নে বেশ পরিচিত ও জনপ্রিয়। এই ইউনিয়নের মানুষ খেলাধুলার প্রতি বেশ আগ্রহী। সেই ভিত্তিতে বাংগালপাড়া স্পোর্টস কমিউনিটি নামে ক্লাব রয়েছে যার অধিনস্থে গঠন করা হয়েছে বাংগালপাড়া ক্রিকেট টিম ও বাংগালপাড়া ফুটবল টিম। এছাড়াও ব্যাডমিন্টন, ভলিবল সহ সকল ইনডোর ও আউটডোর খেলা নিয়মিত আয়োজন করা হয়। • বাংগালপাড়া ইউনিয়নের ঐতিহ্যবাহী রথানী ঈদগাহ। • বাংগালপাড়া চৌদ্দমাদল মন্দির। • হাওর ও মেঘনার বুকে রাষ্ট্রপতি আব্দুল হামিদ সড়ক। তবে বাংগালপাড়া ইউনিয়নের গুরুত্বপূর্ণ দর্শনীয় স্থানের মধ্যে উল্লেখযোগ্য হলো- বাংগালপাড়ার রথানী গ্রামের পশ্চিম দিকে নবনির্মিত একটি সড়ক রয়েছে যা হাওরের মধ্যদিয়ে নাসিরনগর উপজেলার চাতলপাড় ইউনিয়নের সাথে যুক্ত হয়েছে। এই নবনির্মিত সড়কে বিভিন্ন পর্যটকদের দেখা যায় প্রতিদিন। তবে বর্ষায় দূরদূরান্ত থেকে মানুষের সমাগম হয় বেশি তাই এই সড়ককেই ইউনিয়নের মূল পর্যটনকেন্দ্র হিসেবেই ধরা হয়। কিশোরগঞ্জ জেলার সাথে বাংগালপাড়া ইউনিয়নের যোগাযোগব্যবস্থাঃ কিশোরগঞ্জ ডিসি অফিস থেকে রিক্সাযোগে (ভাড়া ২০ টাকা) কিশোরগঞ্জ রেলস্টেশন আসতে হবে। রেলযোগে বাজিতপুর/সরারচর স্টেশন (ভাড়া ৩০ টাকা) বা কুলিয়ারচর স্টেশন অথবা ভৈরব স্টেশন (ভাড়া ৫০ টাকা) পৌঁছাতে হবে। বাজিতপুর বা সরারচর হতে অটোরিক্সা/সিএনজি/মোটরবাইক দিয়ে ফেরি পথে আসা যায় এই ইউনিয়নে (ভাড়া ১৫০ টাকা, ১০০ টাকা ২৫০ টাকা) । কুলিয়ারচর হতে সরাসরি স্পিডবোট (ভাড়া ২৫০ টাকা) বা নৌকাযোগে (ভাড়া ৮০ টাকা) আসা যায়; এবং ভৈরব হতে সরাসরি বাংগালপাড়ার লঞ্চে আসা যায় (ভাড়া ২১০ টাকা)। (বাস দিয়ে কিশোরগঞ্জ গাইটাল বাসস্ট্যান্ড বা বত্রিশ বাসস্ট্যান্ড দিয়েও কুলিয়ারচর বা ভৈরব হয়ে আসা যাবে বাংগালপাড়া ইউনিয়নে।) এখন অষ্টগ্রাম-মিঠামইন-ইটনা তিন উপজেলাকে নতুনভাবে সড়কব্যবস্থা করে দেওয়ায় কিশোরগঞ্জ সদর হতে সিএনজি দিয়ে (ভাড়া ২০০ টাকা) ফেরি পথে মিঠামইন উপজেলা হয়ে সরাসরি অষ্টগ্রামের বাংগালপাড়া ইউনিয়নে আসা যায় খুব সহজেই। উপজেলার সাথে বাংগালপাড়া ইউনিয়নের যোগাযোগব্যবস্থাঃ অষ্টগ্রাম উপজেলার সাথে বাংগালপাড়া ইউনিয়নের সহজ যোগাযোগ ব্যবস্থা রয়েছে। অষ্টগ্রাম বাজার বা উপজেলা পরিষদ থেকে রিক্সায় (ভাড়া ২৫ টাকা) অথবা অটোরিকশায় (ভাড়া ২০ টাকা) বাংগালপাড়া ইউনিয়ন পরিষদ আসা যায় (দূরত্ব ৩ কি.মি.)। বর্তমান চেয়ারম্যানঃ কিশোরগঞ্জ জেলা ঢাকা বিভাগ "বাংগালপাড়া ইউনিয়ন"। বাংলাদেশ জাতীয় তথ্য বাতায়ন। সংগ্রহের তারিখ ২৪ মার্চ ২০২০।  "অষ্টগ্রাম উপজেলা"। বাংলাপিডিয়া। ১৮ আগস্ট ২০১৪। ১ মে ২০২০ তারিখে মূল থেকে আর্কাইভ করা। সংগ্রহের তারিখ ২৪ মার্চ ২০২০।